ΚΑΝΟΝΙΣΜΟΣ (ΕΟΚ) αριθ. 2044/93 ΤΗΣ ΕΠΙΤΡΟΠΗΣ της 27ης Ιουλίου 1993 για τον καθορισμό των τιμών και των ποσών που καθορίστηκαν σε Ecu από το Συμβούλιο στον κλάδο της κλωστοϋφαντουργίας και μειώθηκαν συνεπεία των νομισματικών επανευθυγραμμίσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοστούν στο πλαίσιο της κοινής γεωργικής πολιτικής (1), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για τον καθορισμό των τιμών και των ποσών που καθορίστηκαν σε Ecu που θα τροποποιηθούν συνεπεία των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (3), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών στα οποία εφαρμόζεται κατά περίπτωση ο συντελεστής 1,012674 έως 0,013088, που καθορίστηκε από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1331/93 (5), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να καθοριστεί ακριβώς η μείωση των τιμών και των ποσών που θα προκύψουν για κάθε συγκεκριμένο τομέα και να καθοριστεί η αξία αυτών των μειωμένων τιμών-

ότι, για την περίοδο 1993/94, τα ποσά της ενισχύσεως για τον κλωστικό λίνο και την κάνναβη καθώς και το ποσό που λαμβάνεται υπόψη για τη χρηματοδότηση των μέτρων που ευνοούν τη χρησιμοποίηση των ινών λίνου καθορίστηκαν από τον κανονισμό (ΕΟΚ) αριθ. 1558/93 του Συμβουλίου (6)- ότι το ποσό της ενισχύσεως για τους μεαξοσκώληκες καθορίστηκε από τον κανονισμό (ΕΟΚ) αριθ. 1559/93 του Συμβουλίου (7)- ότι η τιμή στόχου για το σύσπορο βαμβάκι καθορίστηκε από τον κανονισμό (ΕΟΚ) αριθ. 1555/93 του Συμβουλίου (8)- ότι η ελάχιστη τιμή για το μη σύσπορο βαμβάκι καθορίστηκε από τον κανονισμό (ΕΟΚ) αριθ. 1556/93 του Συμβουλίου (9)- ότι η ενίσχυση για τους μικρούς παραγωγούς βαμβακιού καθορίστηκε από τον κανονισμό (ΕΟΚ) αριθ. 1152/90 του Συμβουλίου (10), όπως τροποποιήθηκε από τον κανονισμό (ΕΟΚ) αριθ. 2054/92 (11)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές και τα ποσά που καθορίστηκαν σε Ecu από το Συμβούλιο για την περίοδο εμπορίας 1993/94 στον κλάδο των κλωστικών ινών και μειώθηκαν σύμφωνα με το άρθρο 2 του κανονισμού (ΕΟΚ) αριθ. 3824/92 είναι εκείνα που εμφαίνονται στο παράρτημα.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1993/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 387 της 31. 12. 1992, σ. 29.

(3) ΕΕ αριθ. L 158 της 30. 6. 1993, σ. 18.

(4) ΕΕ αριθ. L 57 της 10. 3. 1993, σ. 18.

(5) ΕΕ αριθ. L 132 της 29. 5. 1993, σ. 114.

(6) ΕΕ αριθ. L 154 της 25. 6. 1993, σ. 28.

(7) ΕΕ αριθ. L 154 της 25. 6. 1993, σ. 29.

(8) ΕΕ αριθ. L 154 της 25. 6. 1993, σ. 24.

(9) ΕΕ αριθ. L 154 της 25. 6. 1993, σ. 25.

(10) ΕΕ αριθ. L 116 της 8. 5. 1990, σ. 1.

(11) ΕΕ αριθ. L 215 της 30. 7. 1992, σ. 13.

ΠΑΡΑΡΤΗΜΑ

ΜΕΙΩΜΕΝΕΣ ΤΙΜΕΣ ΚΑΙ ΠΟΣΑ

/* ΠΙΝΑΚΕΣ: δείτε Ε.Ε. */